দীঘিনালায় অবৈধ বালু উত্তোলন; গাড়ি জব্দ – Alokito Pahar
দীঘিনালায় অবৈধ বালু উত্তোলন; গাড়ি জব্দ
প্রকাশ: ২০১৮-০৬-০৭ ১০:৪২:০৩ || আপডেট: ২০১৮-০৬-০৭ ১০:৪২:০৩
জীবন চৌধুরী উজ্জ্বল, দীঘিনালা প্রতিনিধি: খাগড়াছড়ির দীঘিনালায় অবৈধভাবে নদী থেকে বালু উত্তোলনের কারণে বালুসহ দু’টি ট্রলি গাড়ি জব্দ করা হয়েছে। ভ্রাম্যমান আদালত পরিচালনা করে গাড়িগুলো জব্দ করেন উপজেলা নির্বাহী কর্মকর্তা ও নির্বাহী ম্যাজিষ্ট্রেড মো. শেখ শহীদুল ইসলাম।
ঘটনাটি বুধবার (৬মে) উপজেলার বাবুছড়া নতুন বাজার এলাকায় মাঈনী নদীতে। অবৈধ বালু উত্তোলনের সংবাদ পেয়ে সরেজমিনে গেলে স্থানীয়রা জানান, বেশ কিছুদিন ধরেই একটি চক্র অবৈধভাবে বালু উত্তোলন করছিল। সম্প্রতি কয়েকদিনে কয়েক’শ গাড়ি বালু বিক্রি করেছে। এসব বালু সড়কের সেতু নির্মানসহ ব্যাক্তিগত নির্মানকাজেও ব্যাবহার করা হচ্ছে। আর বালু উত্তোলনকারীদের মধ্যে অন্যতম হলেন স্থানীয় চিরজ্যোতি চাকমা (৩৭)।
চিরজ্যোতি চাকমা বালু উত্তোলন ও বিক্রির বিষয়টি অস্বীকার বলে জানান, নতুন বাজার থেকে নদী তীর পর্যন্ত বাজার ফান্ডের টাকা দিয়ে ইটসলিং সড়ক করা হয়েছে। এ সড়কে বালু বা যে কোন পণ্যসামগ্রি বহনকারী গাড়ি থেকেই সড়ক নির্মানের খরচ বাবদ টাকা উত্তোলন করা হয়।